โดนใจ
โดย...ทีมข่าวการเงินโพสต์ทูเดย์
29 ต.ค. 2565

โดย...ทีมข่าวการเงินโพสต์ทูเดย์
หลังจากธนาคารอาคารสงเคราะห์ (ธอส.) ทำปฏิทินปี 2560 แบบตั้งโต๊ะแจกให้กับลูกค้าของธนาคารจำนวน 5 แสนชุด ปรากฏว่าลูกค้าต้องการขอเก็บไว้เป็นที่ระลึกจำนวนมาก เนื่องจากเป็นปฏิทิน ให้สัมผัสความงดงามอันวิจิตรบรรจง ของสิ่งล้ำค่าที่สร้างขึ้นเพื่อเทิดพระเกียรติ รัชกาลที่ 9 ผ่านเทคโนโลยี AR Code ทั้งภาพและเสียงทั้ง 12 เดือน 12 เรื่องที่มีคุณค่าประเมินไม่ได้
นอกจากนี้ ยังมีลูกค้าของธนาคารที่ได้ปฏิทิน ไปทำการรีวิววิธีการใช้แอพ AR Code ผ่านโทรศัพท์มือถือ เพื่อดูภาพและเสียงบนปฏิทิน ทำให้ทั้งลูกค้าและคนที่ไม่ได้เป็นลูกค้าของธนาคารที่ยังไม่ได้ปฏิทิน ต้องการอยากได้ปฏิทินของ ธอส. เป็นจำนวนมาก
ล่าสุด ฉัตรชัย ศิริไล กรรมการผู้จัดการ ธอส. เซ็นอนุมัติด่วนให้ทำปฏิทินของธนาคารเพิ่มอีก 1 แสนชุด เพื่อแจกเป็นของขวัญปีใหม่ให้กับลูกค้าและผู้มีอุปการคุณของธนาคารให้ได้มากที่สุด ต้องถือว่าเป็นเอ็มดีหนุ่มไฟแรง นอกจากทำงานสนับสนุนนโยบายได้เร็วแล้ว ยังดูแลเอาใจลูกค้าได้ทันใจไม่ให้มีตกหล่น